Газа 12 нызқьҩык аҭынч уааԥсыра зыҩназ ахәышәтәырҭа иеихсит
20:35 29.10.2023 (ирҿыцуп: 20:54 29.10.2023)
© AP Photo /Fatima ShbairПалестинцы проходят среди разрушений в результате израильской бомбардировки в городе Газа
© AP Photo /Fatima Shbair
Аоперациа "Аихатәы асақәа" иалагоит ҳәа шаарҳәаз еиԥш, израильтәи ар асектор Газа ХАМАС тәазар ахьалшо аобиектқәа иреихсуеит, аграждантә хыбрақәа убрахь иналаҵаны.
АҞӘА, жьҭаара 29 - Sputnik. Асектор Газа иҟоу 12 нызқьҩык аҭынч уааԥсыра зыҩназ ахәышәтәырҭа "Аль-Кудс" иеихсит, абри атәы аанацҳауеит РИА Новости, ателеканал Al-Hadath адыррақәа шьаҭас иганы.
"Ааха рыҭан асектор Газа иҟоу ахәышәтәырҭа "Аль-Кудс" мрагыларатәии аладатәии аганқәа", — ҳәа ануп адырраҭараҿы.
Палестина Аҩнуҵҟатәи аусқәа рминистрра ари азы израильтәи ар ахара рыднаҵоит.
Иара убас палестинатәи Амзаҿа Ҟаԥшь адырра ҟанаҵеит израильтәи ар ахәышәтәырҭа анапхгара рахь адҵа шыҟарҵаз ауаа ахыбра идәылыргарц, ЦАХАЛ уи иеихсырц ргәы иахьҭоу азы.
Аиҿкаараҿы ишырҳәаз ала, апациентцәа аӡәырҩы, асабицәагьы убрахь иналаҵаны, рдәылгара залшомызт, избанзар рыԥсҭазаара зкыз амаругақәа рҿыҵакын.
"Ахәышәтәырҭа "Аль-Кудс" PRCS анапаҵаҟа иҟоуп, уи Аџьар Ҟаԥшьи Амзаҿа Ҟаԥшьи ирылоуп, егьырҭ амедицинатә миссиақәеи аусбарҭақәеи реиԥш, жәларбжьаратәи агуманитартә зин иахьчоит", - ҳәа анын Амзаҿа Ҟаԥшь арелиз аҿы.